钦定古今图书集成/明伦汇编/氏族典/第532卷 > 郭鼐
## 钦定古今图书集成/明伦汇编/氏族典/第532卷 > 郭鼐

按《夏津县志》：鼐，夏津人。正德辛未，寇至，攻城急，知县
张翰欲乞兵于临清，兵宪赵某难其人，鼐请往，夜缒
城西北隅，贼获之，诘所从来，鼐绐之曰：“夜来知县选
壮士千人，期二鼓袭大王营，吾恐其送死也，故先遁。”
贼遂释鼐，鼐潜行之临清，告兵宪求援。贼闻之，解围
去。鼐得援兵回，具道其事，翰叹曰：“智且义，其人哉！”赏
“予之甚厚